༧རྒྱལ་བ་རིན་པོ་ཆེ་དགུང་ལོ་བཅུ་དྲུག་ལ་ཕེབས་སྐབས་རྒྱལ་ཚབ་སྲིད་སྐྱོང་སྟག་བྲག་རིན་པོ་ཆེའི་ཕྱག་ནས་ཆོས་སྲིད་གཉིས་ཀྱི་ཐུགས་འགན་བཞེས་པ་གནང་ཡོད།དེའི་སྐོར་གཞུང་འབྲེལ་ཡིག་ཆ་ཁག་ནང་རྒྱལ་སྲིད་ཆོས་སྲིད་ཀྱི་ཐུགས་འགན་བཞེས་པ་རེད་ཅེས་གྲ་རྒྱས་པོ་དང་གཟི་བརྗིད་ཆེ་མདོག་ཁ་པོ།སྐུ་དབང་ཆེན་པོ་ཞེ་པོ་གཅིག་ཕུལ་བ་ལྟ་བུ་ཡོད།འོན་ཀྱང་དྲང་པོ་ཞུས་ན།སྐབས་དེ་དུས་གནས་སྟངས་ཧ་ཅང་ཐབས་སྡུག་ཆགས་ཏེ་ཕྱོགས་གང་ས་ནས་འབ་སུ་བསྡུ་མི་ཐུབ་པའི་གནས་སྟངས་ཛ་དྲག་བྱུང་བའི་སྐབས་རྒྱལ་སྲིད་ཆོས་སྲིད་ཀྱི་ཐུགས་འགན་བཞེས་གནང་ཡོང་བའི་གསོལ་འདེབས་མ་ཞུ་མཐུ་མེད་བྱུང་བ་རེད།